b'\n_START_ARTICLE_\nJaime Bayly\n_START_SECTION_\nCarrera liter\xc3\xa0ria\n_START_PARAGRAPH_\nVa iniciar la seua carrera en un gelat hivern madrileny, quan tenia 25 anys, el 1994, orientat per l\'escriptor Mario Vargas Llosa. Aquest el va introduir a l\'editorial espanyola Seix barral, amb la qual va publicar Bayly les seues primeres tres novel\xc2\xb7les. El 1997 en va publicar la quarta, La noche es virgen, aquesta vegada amb l\'editorial Anagrama. Amb aquesta novel\xc2\xb7la va guanyar el Premi Herralde de Novela, atorgat per l\'editorial esmentada. Les seues tres obres seg\xc3\xbcents les publicaria tamb\xc3\xa9 en Anagrama. Finalment, el 2002, va publicar la seua vuitena novel\xc2\xb7la amb l\'Editorial Planeta, casa editora amb la qual publicaria tamb\xc3\xa9 les seues dues novel\xc2\xb7les posteriors i amb la qual mant\xc3\xa9 vincles en l\'actualitat. La seua desena novel\xc2\xb7la, Y de repente, un \xc3\xa1ngel, va quedar finalista en el Premi Planeta 2005, perdent el primer lloc davant Passiones romanas, de Maria de la Pau Janer. _NEWLINE_Moltes novel\xc2\xb7les de Bayly giren al voltant dels temes de l\'homosexualitat i la drogoaddicci\xc3\xb3. Uns altres elements recurrents en les seues obres s\xc3\xb3n els escenaris de la ciutat de Lima, l\'alta societat i els conflictes en les relacions interpersonals, on tamb\xc3\xa9 es presenten postures diferenciades pel que fa a la q\xc3\xbcesti\xc3\xb3 religiosa. Aparentment va contra el sistema quan tracta aquests temes controvertits; per\xc3\xb2 quan frega els temes socials i pol\xc3\xadtics evidencia el seu conservadorisme a ultran\xc3\xa7a en defensa del sistema que ell mateix sembla que contradiu i que el va fer fam\xc3\xb3s com a escriptor "rebel".'